૧૦ ઈશ્વર કેમ દુઃખ-તકલીફોને ચાલવા દે છે? એના જવાબ માટે આપણે એ જોઈએ કે દુઃખોની શરૂઆત થઈ ત્યારે શું બન્યું હતું. શેતાને આદમ અને હવા પાસે યહોવાની આજ્ઞા તોડાવી ત્યારે, એક મોટો સવાલ ઊભો થયો. શેતાને યહોવાની શક્તિ પર શંકા ન કરી. તે સારી રીતે જાણતો હતો કે યહોવા ‘સર્વથી શક્તિશાળી’ છે. પરંતુ શેતાને સવાલ કર્યો કે યહોવા સારી રીતે રાજ કરી શકે છે કે કેમ. શેતાને આરોપ મૂક્યો કે યહોવા તો જૂઠું બોલે છે. તે પોતાની પ્રજાથી કંઈક સંતાડે છે. તેણે જાણે ચુકાદો આપી દીધો કે યહોવા વિશ્વ પર સારી રીતે રાજ કરી શકતા નથી. (ઉત્પત્તિ ૩:૨-૫) શેતાન કહેતો હતો કે યહોવાના રાજની માણસને કોઈ જરૂર નથી. એના વગર માણસ સુખી થશે. આમ શેતાને વિશ્વના રાજા યહોવા સામે પડકાર ફેંક્યો.